แนวโน้มดัชนีเช้านี้บวกต่อ
นักวิเคราะห์ฯคาดตลาดหุ้นไทยเช้านี้ บวกต่อได้ตามแรงซื้อยังมี-sentiment ดี ลุ้นทดสอบ 800
24 มี.ค. 2553

นักวิเคราะห์ฯคาดตลาดหุ้นไทยเช้านี้ บวกต่อได้ตามแรงซื้อยังมี-sentiment ดี ลุ้นทดสอบ 800 
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยโดยรวมวันนี้น่าจะสามารถปรับตัวขึ้นไปต่อได้ จาก Fund Flow ที่ยังไหลเข้าต่อเนื่อง และ Sentiment ตลาดโดยรวมดี เชื่อว่าหุ้นจะยืนบวกได้ต่อเนื่องจากวานนี้ ขณะที่หุ้นกลุ่มพลังงานก็น่าจะไปต่อได้หลังจากราคาน้ำมันดิบยังคงยืนเหนือ 80 ดอลลาร์/บาร์เรล  ส่วนตลาดหุ้นต่างประเทศถือว่ายังดีอยู่ โดยเฉพาะดาวโจนส์บวกไปกว่า 100 จุด แม้มีปัจจัยให้กังวลในเรื่องของกรีซก็ตาม
ภาพรวมตลาดหุ้นหุ้นวันนี้ยังคงบวกต่อได้ โดยหุ้นกลุ่มนำตลาดน่าจะเป็นหุ้นกลุ่มพลังงาน โดยหุ้นเด่น PTTCH SCC และPTT ที่ยังน่าสนใจเพราะราคาหุ้นยังถูก พี/อี เมื่อเทียบเคียงกับภูมิภาคยังถือว่าต่ำกว่าค่อนข้างมาก สำหรับกรอบการลงทุนวันนี้ให้แนวรับที่ 774 จุด แนวต้านแรกที่ 787 จุด แนวต้านที่2 ที่ 800 จุด ซึ่งวันนี้น่าจะได้เห็นการทดสอบดัชนีที่ 800 จุดด้วย